Štiavnické Bane

Štiavnické Bane sú obec na Slovensku v okrese Banská Štiavnica. Pôvodne sa obec nazývala Piarg, premenovaná na Štiavnické Bane bola v roku 1948.

 Polohopis 
Obec leží v centrálnej časti Štiavnických vrchov, približne  juhozápadne od centra Banskej Štiavnice. Centrom obce prechádza cesta II/524 zo Štiavnice k Richnavskému jazeru.

 Dejiny 
Lokalita Štiavnické Bane vznikla z dvoch sídelných celkov: osady Sigelsberg a osady Vindšachta. Prvá zmienka o Sigelsbergu je z roku 1352. Osada sa neskôr stala súčasťou hradného, od 17. storočia komorského, panstva Šášov. Lokalita Vindšachta je známa najmä baníctvom. V roku 1648 zriadili v obci banskú erárnu nemocnicu pri kostole, ktorú koncom 19. storočia presťahovali do Banskej Štiavnice.

 II. svetová vojna 
 SNP 

 Od potlačenia SNP do oslobodenia 
V okolí Štiavnických Baní operovali dve partizánske skupiny a to Sitno a Sokol. Skupina Sokol sa významne zaslúžila o skrátenie bojov počas oslobodzovacích operácií Červenej armády tým, že pomohla Sovietom prejsť cez vodné štôlne do tylu nepriateľa.

 Kultúra a zaujímavosti 
 Pamiatky 
V obci sa nachádza mestská pamiatková rezervácia od roku 1995, zahrňuje viaceré objekty:
 Rímskokatolícky kostol sv. Jozefa, baroková stavba s polygonálne ukončeným presbytériom a predstavanou vežou z rokov 1736-1754.  Veža s prvkami neorománskeho štýlu bola pristavaná v 19. storočí. V interiéri sa nachádza hodnotné barokové zariadenie, oltár sv. Jozefa a organ z roku 1754. Fasáda kostola je členená lizénovými pásmi, okná kostola sú v tvare termálnych okien. Pri kostole sa nachádza bývalý objekt kláštora hieronymitov z rokov 1736 až 1737. Jedná sa o štvorkrídlovú trojtraktovú stavbu.

 Bývalé opevnenie Windschachty, renesančná bašta na kruhovom pôdoryse zo 17. storočia  a štvorcová veža zo 16. storočia.
 Banské objekty, objekt číslo 1 je bývalý komorský úrad, dnes obecný úrad, dvojpodlažná stavba z druhej štvrtiny 18. storočia, objekt číslo 80 je bývalé banské meračstvo, obdĺžniková trojtraktová stavba, objekt číslo 14 je bývalý banský úrad Siglisbergu, dvojpodlažná stavba na pôdoryse písmena L zo 17. storočia. 
 Kaplnka sv. Jána Nepomuckého, klasicistická stavba z roku 1855. 
 Barokový mariánsky stĺp z 18. storočia so sochou Immaculaty. 

 Osobnosti obce 
 Rodáci 
 Maximilián Hell (* 1720 – † 1792), astronóm, matematik a fyzik
 Emil Vajcík (* 1867 – † 1936), lesný inžinier a entomológ
 Vojtech Tuka (*1880 – † 1946), rektor UK Bratislava

 Referencie 

 Iné projekty 

 Externé odkazy 

 Najkrajší kraj- turistické atrakcie v obci

 Zdroje 
 IVANIČ, Jozef: História Piargu. Banská Bystrica : Belianum : Vydavateľstvo Univerzity Mateja Bela, 2016. 245 s. ISBN 978-80-557-1096-9


Kategória:Obce okresu Banská Štiavnica
Kategória:Mestské pamiatkové rezervácie na Slovensku
Kategória:Banské sídla na Slovensku